Statul adună datorii. Ministerul de Finanţe a împrumutat de la bănci 951 milioane lei.
Ministerul de Finanţe a împrumutat luni de la bănci 951 mil. lei. La licitaţie au participat şapte dealeri primari, scrie ZF. Volumul total al cererii a fost de 2,41 miliarde lei.
Ministerul de Finanţe a redeschis o emisiune de obligaţiuni scadentă în septembrie 2023 şi a împrumutat luni de la bănci suma de 951,4 mil. lei, peste nivelul programat de 600 mil. lei, la o dobândă anuală de 1,99%.La licitaţie au participat şapte dealeri primari, scrie ZF.Volumul total al cererii a fost de 2,41 miliarde lei, din care ofertele competitive au totalizat 2,40 miliarde lei, iar cele necompetitive 10,9 milioane lei.Rata cuponului a fost de 4,40%, iar randamentul până la maturitate aferent preţului acceptat a fost de 2%.Din valoarea nominală adjudecată de 951,4 mil. lei, suma oferita de bănci în nume şi cont propriu s-a ridicat la 840,5 milioane lei, iar în contul clienţilor la 100 milioane lei. Ofertele necompetitive au fost de 10,9 milioane lei.La licitaţia suplimentară de marţi, 9 februarie, statul vrea să atragă încă 90 mil. lei, la randamentul stabilit luni pentru obligaţiuni.În februarie, Ministerul Finanţelor a programat licitaţii de 4,6 mld. lei la care se mai poate adăuga suma de 600 mil. lei prin sesiuni suplimentare de oferte necompetitive aferente licitaţiilor de obligaţiuni.În ianuarie, statul a atras 7,4 miliarde lei pe piaţa internă, cu 43,8% peste volumul programat.